Ribe Stifts Adresseaviser, 1843-04-21
Indenlandske Efterretninger. Den 14. ds., hedder det i Fædrelandet, blev der overrakt Thorvaldsen en Adresse, underskreven af over 250 Studerende ved Kjøbenhavns Universitet, hvori disse for Konstneren udtalte deres Glæde over at vide, at han havde besluttet for Frue Kirke at udføre en billedstøtte af Luther, der betegner et Hovedpunkt i Kirkens og derved tillige i hele Culturudviklingens Historie" - samt det Ønske at hans Nærværelse i Fædrelandet maatte være ham en Anledning til Fuldførelsen af et Værk, der ved den store Konstners skabende Genius vilde fremstille Refor natorer i hans fulde Kraft og Sandhed. Særdeles velvillig modtog Konstneren Udtalelsen af dette blandt de Studerende nærede Ønske, og yttrede, at det vilde være ham kjært og magtpaaliggende, nu at udføre den af ham tidligere fattede Beslutning. Under 22de Marts er udkommen en allerhøieste Forordning angaaende forandrede Bestemmelser i Henseende til Skolelærer-Hjælpekassens Jndtægter og Udgivter. Herefter skal nemlig enhver Skolelærer, der er pligtig at bidrage til Hjælpekassen, aarlig udrede til Samme 1/2 Skjeppe Byg af hver Tønde Byg, som er tillagt ham i Lønning. Ved Lønningens Beregning bliver 1 Td. Rug anseet lige med 1 1/2 Td. Byg, og af Pengeindtægterne skal 15 Rbmk. Sv. ansees lige med 1 Td. Byg. Skolelærer-Hjælpekassernes Bestemmelse indskrænkes herefter til at forskaffe gamle afgaaende Skolelærere saavelsom og Skolelæreres Enker forhøiet Pension i Forhold til deres Trang og Værdighed, samt om muligt Huusly og Brændsel, at lønne Medhjælpere ved de Skoler, som maatte behøve Samme; at understøtte værdige Skolelærere, som formedelst Sygdom eller andet saadant tilstødt Uheld uden egen Skyld ere geraadede i en øieblikkelig Trang, og at udrede de Pensioner, som ere disse Kasser paalagte. De ifølge allerh. Rescript, af 22de Decbr. 1826 oprettede Tabelkasser skulle ophæves og de Beholdninger, som deri findes, henlægges for hvert Provsties Vedkommende til Hjælpekassen, som en Forøgelse af dennes Fond. Foruden den ved Anordningen for Almueskolevæsenet paa Landet paabudne Afgivt af 1 Rbd. Sv. af hvert Sogns Skolekasse skal fra dette Aars Begyndelse, i Lighed med hvad der forhen har været svaret til Tabelkasserne, udredes 2 Rbd. Sv. aarlig for hver fast Landsbyskole, til Hjælpekassen. Hvor de specielle Skolekasser ere hævede eller ikke formaae at svare denne Afgivt, bliver den at udrede af Communens almindelige Skole kasse. Ligeledes bliver der, foruden den Afgivt af 5 Rbd. Sv., som ifølge Anordningen om Almueskolevæsenet i Kjøbstæderne af 29de Juli 1814 § 54 svares for hvert Sogn af Kjøbstadens Skolekasse, endvidere fra dette Aars Begyndelse til Hjælpekassen at udrede 2 Rbd. Sv. aarlig for hver Skole, være sig Borgerskole eller Friskole, til hvis Vedligeholdelse de fornødne Midler skulle tilveiebringes ved Ligning paa Kjøb stadens Jndvaanere. Fra samme Tid bliver der af hver Sognepræst, som ifølge allerh. Resolution af 17de Juli 1822 er fritagen for at deeltage i hvad der paalignes til Skolevæsenet, at udrede et Bidrag til Hjælpekassen, lig 1/2 af Pastoratets foreskrevne nye Bidrag, for de under hans Embedsvirksomhed hørende faste Skoler. (B. T.)